Document ID: /roh_data/filtered/fineweb-2-filterrobots_roh.jsonl.gz/45022

Ultra da quai ha il Cussegl federal decis da lubir il manaschi sin duas pistas prolungadas. Uschia pudessan tut ils tips d’aviuns era sa tschentar sin questas pistas per simplifitgar il manaschi. Sco proxim sto «Airport Zürich» elavurar in concept da manaschi. Quel sto lura vegnir approvà dal chantun e da la Confederaziun.
Citad e chantun Turitg crititgeschan las partenzas sid
La regenza dal chantun sco er il cussegl da la citad da Turitg èn levgiads ch'il Cussegl federal desista sin la ruta da sgol directamain sur il center da la citad, uschia scrivan ellas en lur posiziuns. Nagina chapientscha han ellas dentant ch'i dat en cas da tschajera la pussaivladad da far las partenzas a dretg or en direcziun sid.
RR novitads 15:00